《春日偶题》
明代·李渭

一带烟波隔市尘，闲云野鹤自相亲。坐忘水色山光处，管领千红万紫春。

长健难逢惟盛世，追欢最好是芳辰。宦游多少沧洲客，数到还乡第几人。

作者简介：（1513—1588）明贵州安化人，字湜之，学者称同野先生。嘉靖中由乡举知华阳县，致力于锄奸弊。历高州府同知、应天府治中、韶州知府，官至云南参政。初从蒋信问学，后在南都师事耿定向，最后与罗汝芳相切磋。所学以万物一体为主，而归之于自然。